
Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).

















Yn y dasg hon mi fyddaf yn cyflwyno achos unigolyn a bydd yn cael ei adnabod fel 2. Mi fyddaf yn edrych ar fy ymarfer drwy ddefnyddio gweithdrefnau diogelu, polisiau, deddfau a theoriau a ddefnyddwyd i fy arwain i’r canlyniadau. Mi fyddaf yn dadansoddi fy ymarfer wrth sicrhau bod anghenion, gobeithion a chredoau 2 yn ganolog i fy ymarfer, yn o gystal mi fyddai yn adlewyrchu ar y prosesau ac ymarfer yn feirniadol. 
Mae 2 yn ddynes yn eu 70au ac yn byw ar phen ei hyn. Mae ganddi fab sydd yn byw dramor ac wyresion sydd yn byw yn gyfagos, mae’r teulu yn gefnogol iawn ond yn ymwybodol o’r anhawsterau sydd yn gwynebu 2 o ddydd i ddydd. Mae gan 2 becyn gofal sydd yn ymweld yn ddyddiol, hyn o fydd i 2 gan ei bod yn byw mewn ardal wledig sydd a rhwystrau megis diffyg trefnidiaeth cyhoeddus ac cyfleodd i gymdeithasu. Mae lleoliad ble mae 2 yn byw yn agos i’r pentref ble magwyd, hyn yn gysur i 2 ond yn arwain at atgofion trist iawn o’i phlentyndod. Mae ymchwil yn dangos fod profiadau niweidiol yn ystod plentyndod (ACE’S) yn ddigwyddiadau neu sefyllfaoedd sydd yn hynod straenus, ac mewn rhai achosion, yn drawmatig, ac sy’n digwydd yn ystod plentyndod neu harddegau. Gallant fod yn ddigwyddiad sengl, neu'n fygythiadau parhaus i ddiogelwch, sicrwydd, ymddiriedaeth neu gyfanrwydd corfforol y person ifanc. (Young Minds, 2018). (NHS,2025). Mae profiadau niweidiol plentyndod yn  cynnyddu  y risg o broblemau iechyd meddwl, megis pryder, iselder, a straen ôl-drawma. Mae 1 o bob 3 cyflwr iechyd meddwl a ganfyddir yn oedolion yn gysylltiedig yn uniongyrchol ag ACEau. (NHS,2025). Yn achos 2 mae ganddi diagnosis o iselder ac perthynas negyddol gyda alcohol sydd yn arwain at ymddygiad heriol, hunan esgeulusto ac diffyg creu perthnasau positif, mae hyn  yn arwain at 2 cael ei adnabod fel ungiolyn bregys. Mae  adran126(1) o Ddeddf Gwasanaethau Cymdeithasol a Llesiant (Cymru) 2014 yn diffinio oedolyn mewn perygl fel oedolyn sy'n: 
· Yn profi neu mewn perygl o gam-drin neu esgeulustod,
· Yn byw ag anghenion am ofal a chymorth (boed yr awdurdod yn bodloni unrhyw un o'r anghenion hynny ai peidio), 
· Ac fel canlyniad i'r anghenion hynny yn methu â gwarchod ei hun rhag y camdriniaeth neu esgeulustod neu'r perygl ohoni.
Mae’n bwysig nodi wrth ddefnyddio'r term 'risg o berygl' yn golygu nad oes angen i gam-drin neu esgeulustod ddigwydd cyn i ymarferwyr ymyrryd, ond dylid ystyried ymyriadau cynnar i ddiogelu oedolyn mewn perygl er mwyn atal cam-drin ac esgeulustod. (Gweithdrefnau Diogelu Cymru, 2025). 
Mae 2 wedi ei magu mewn ardal cymreig ac fel canlyniad i hyn mae y iaith Gymraeg yn holl bwysig i 2, mi roedd yn adrodd ei bod yn gallu mynegi ei dymuniadau, asesiadau ac sgwrs yn y gymraeg. Mae hyn yn gyd fynd gyda egwyddorion Mesur Y Gymraeg (Cymru) 2011 sy'n gosod dyletswyddau cyfreithiol ar gyrff cyhoeddus yng Nghymru i hyrwyddo a hwyluso'r iaith Gymraeg. Mae'r safonau hyn yn sicrhau na fydd iaith Gymraeg yn cael ei thrin yn llai ffafriol na Saesneg ac yn cwmpasu meysydd fel darparu gwasanaethau, gwneud polisïau, cyfathrebu, a chofnodion, (Comisiynydd y Gymraeg, 2025). Fel Gweithiwr Cymdeithasol rwyf wedi cydymffurfio gyda polisi iaith y Cyngor sydd yn cadarnhau ymrwymiad y Cyngor i weithredu yn unol â egwyddorion Safonau'r Iaith Gymraeg, i fanteisio ar bob cyfle i hwyluso defnyddio'r iaith Gymraeg yn ei wasanaethau ac gan drigolion y sir, ac yn adlewyrchu uchelgais y Cyngor i hyrwyddo a godi proffil yr iaith Gymraeg trwy ei holl waith, (Cyngor Gwynedd, 2025). 
Rwyf wedi bod yn gweithio gyda 2 ers sawl blwyddyn ac yn yr amser yno rwyf wedi derbyn sawl CID16, sef fflurflen mae swyddogion yr Heddlu yn ei gwblhau ar ôl mynychu digwyddiadau cam-drin domestig, cam-drin plant ac oedolion bregus, (Cyngor Gwynedd, 2017). Roedd yr adroddiadau yn adlewyrchu pryderon ynglyn a ymddygiad 2. Mae 2 yn camddefnyddio alcohol ac fel canlyniad i hyn ar adegau mae yn gallu cael cyfnodau o ymddygiad heriol, mae yn cael ei ddiffinio fel "heriol" os ydyn’t  rhoi nhw neu'r rhai o'u cwmpas (megis eu gofalwr) mewn perygl, neu'n arwain at ansawdd bywyd anniogel.Gall hefyd effeithio ar gallu i gymryd rhan mewn gweithgareddau bob dydd. Gall ymddygiad heriol gynnwys
· Ymosodiad
· dioddefaint personoli
· dinistriol
· diffyg trefn 
(NHS,2019). 
Fel a eglurwyd uchod mae anhawsterau iechyd meddwl ac iselder 2 yn dod law yn law gyda alcohol. Yn ol ymchwil mae anhwylder defnydd alcohol yn aml yn digwydd ochr yn ochr ag anhwylderau iechyd meddwl eraill, a gall y cyflwr ddatblygu ar yr un pryd neu'n olynol. Mae'r cyffredinrwydd o bryder, iselder, ac anhwylderau meddyliol eraill yn llawer uwch ymysg pobl â anhwylder defnydd alcohol o'i gymharu â'r boblogaeth gyffredinol, (NIAAA,2025). Yn ol Connor, (2020) Mae o ddeutu 589,000 o bobl yn dibynnu ar alcohol yn Lloegr ac mae tua chwarter ohonynt yn debygol o dderbyn meddyginiaeth iechyd meddwl.
Yn yr achos yma derbynnais ffurflen diogelu gan y gwasanaeth ambiwlans ac yno gan adran diogelu o fewn yr ysbyty yn amlinellu bod 2 wedi lleisio ei fod wedi yfed sylwedd glanhau er mwyn diweddu ei bywyd.Roeddent wedi derbyn caniatad 2 i gwblhau y diogeku. Yn unol a’r  Deddf Gwasanaethau Cymdeithasol a Llesiant (Cymru) 2014, adran 126 mae dyletswydd ar awdurdodau lleol yng Nghymru i wneud ymholiadau os oes ganddynt reswm rhesymol i amau bod person yn "oedolyn mewn perygl,". Mae'r broses ymholi yn ganolog i'r person, gan gynnwys yr oedolyn mewn perygl, yn ystyried eu barn a'u dymuniadau, ac yn pennu pa gamau, os o gwbl, y dylid eu cymryd i'w hamddiffyn(Gweithdrefnau Diogelu Cymru, 2025). Mi roedd yn rhaid i mi ymateb i’r adroddiad yma o fewn 7 diwrnod. Y cam cyntaf a wnes i oedd cael cyfarfod gyda fy rheolwr llinell yn amlinellu fy mhryderon ac eglur bod 2 erbyn hyn wedi cael mynediad i’r ysbyty. 

Y cam cyntaf oedd i ymweld a 2 ar y  ward i weld sut oedd yn datblygu ac chael ei swfbwynt o’r digwyddiad a wnaiff arwain at mynediar i’r ysbyty. Roedd 2 wedi gwisgo, cael cawod, a chinio ac yn ymddangos mewn hwyliau da. Roedd hyn yn gyflwyniad gwahanol i  beth yr oeddwn wedi arsylwi ar fynediad cartref wythnosau yn gynt yn dilyn CID16 ble roedd heb ymolchi, y ty heb ei lanhau ac budreddi cathod yn y ty. Yn o gystal i gasglu gwybodaeth am ymddygiad 2 ar y ward, staff yn adrodd ei bod yn gyfeillgar ac hwylus yn ystod ei amser yno ond bod yn cael cyfnodau o iselder. Yn sgil hyn mi roedd y penderfyniad wedi ei wneud i mi ofyn am gyfeiriad i’r tim iechyd meddwl o fewn yr ysbyty i asesu 2, yn wirfoddol gan fy mod wedi derbyn ei chaniatad. Roeddwn yn gweithredu o dan Deddf Iechyd Meddwl (1983) sef prif darn o ddeddfwriaeth sy'n galluogi asesu, triniaeth a hawliau pobl ag anhwylder iechyd meddwl sydd yn rhoi hawl i deulu,ffrindiau ac bobl broffesiynnol mynegi eu pryderon. O dan adran 2,3 a 4 o’r Deddf mae gan hawl i doctor neu weithiwr proffesiynol iechyd meddwl sydd wedi ei gymeradwyp (AMHP) orfodi unigolyn gael triniaeth. (NHS, 2022).  Roeddwn yn asesu galluedd meddylio 2 i dderbyn caniatad i’r cyfeiriad uchod, roeddwn wedi asesu galluedd meddyliol 2 yn ystod ymweliadau yn y gorffennol ynglyn a’r penderfyniad i wneud dewisiadau annoeth ac mi roedd yn glir iawn bod gan 2 y galluedd i wneud y penderfyniad i barhau i yfad ac i byw bywyd fel y dymunir. Gan fod hyn yn benderfyniad o’r newydd yn seiliadig ar gallu i ganiatau cyferiad roedd angen i mi gwblhau un or newydd. Roeddwn yn gweithredu o dan Deddf Galluedd Meddyliol 2025 sydd yn Deddf gyfredol yng Nghymru a Lloegr sydd yn amlinellu fframwaith gyfreithiol ar gyfer unigolion dros 16 oed sydd ddim a’r galluedd meddyliol i wneud penderfyniadau drost eu hunain (SCIE, 2022). Mae gan y Ddeddf 5 egwuddor sydd angen glynu ataynt pan yn asesu galluedd meddyliol, sef 
· Rhaid tybio bod gan berson allu/galluedd oni bai ei bod wedi'i sefydlu nad yw ganddynt galluedd. 
· Ni ddylid ystyried person yn analluog i wneud penderfyniad oni bai bod pob cam ymarferol i'w helpu i wneud hynny wedi'u cymryd heb lwyddiant.
·  Ni ddylid ystyried person yn analluog i wneud penderfyniad dim ond oherwydd ei fod yn gwneud penderfyniad afresymol.
· Rhaid gwneud gweithred, neu wneud penderfyniad, o dan y Ddeddf hon ar gyfer neu er budd person nad yw'n gallu gwneud penderfyniadau, mewn ei fuddiannau gorau.
· Cyn i'r gweithred/ penderfyniad gael ei wneud, rhaid ystyried a ellir cyflawni'r nod y mae ei angen mewn modd sy'n llai cyfyngol ar hawliau'r person a rhyddid gweithredu. 
Yn o gystal mae’r Deddf Galluedd meddyliol yn amlinellu yn egluro nad oes gan unigolyn galluedd meddylion os nad ydynt yn gallu 
· Deall yr wybodaeth a roddir iddynt 
· Cadw’r wybodaeth honno'n ddigon hir i allu gwneud y penderfyniad 
Pwyso a mesur y gybodaeth sydd ar gael i wneud y penderfyniad 
· Cyfathrebu eu penderfyniad – gall hyn fod trwy siarad, defnyddio iaith arwyddion neu hyd yn oed symudiadau cyhyrol syml fel curo llygaid neu gwasgu llaw. 
· Dylid gwneud pob ymdrech i ddod o hyd i ffyrdd o gyfathrebu ag unigolyn cyn penderfynu nad oes ganddynt allu gwneud penderfyniad yn unig oherwydd eu diffyg gallu i gyfathrebu. Hefyd, bydd angen i chi gynnwys teulu, ffrindiau, gofalwyr neu weithwyr proffesiynol eraill.
Wrth ddilyn y camau uchod roeddwn yn hyderus bod gan 2 y galluedd meddyliol i’r penderfyniad arbennig yma. Os nad buasai gan 2 galluedd meddyliol mi fuawn wedi pwyso a mesur y risgiau ac opsiwn lleiaf rhwystredig. Yn unol a’r Ddeddf Gwasanaethau cymdeithasol roeddwn wedi cwbwlhau y 3 prif nod  sef ac hynny drwy ymweliad gydag 2. Y nodau yw i wyrio cywirdeb ffeithiol yr adroddiad, cwblhau gwerthusiad cychwynnol gan gynnwys casglu, adolygu a chrynhoi gwybodaeth ac penderfynu pa gammau i gymryd nesaf. Roedd yn rhaid disgwyl am asesiad y tim iechyd meddwl. Cefais sgwrs manwl gyda fy rheolwr llinell a oedd yn fy nghefnogi drwy’r broses diogelu ac cefais arweiniad nad oes angen cyfarfod strategaeth gan fod 2 a capasiti ac  ar hawl i wneud y penderfyniadau annoeth ac fy mod wedi gweithredu o dan adran 19 o’r Deddf Gwasnaeethau Cymdeithasol a Llesiant (Cymru) 2014 er mwyn darganfod anghenion am gymorth a chefnogaeth 2 ac adran 35 o’r Ddeddf sydd yn amlinellu cofnodi canlyniadau o’r ymchwiliad mewn unrhyw ddogfen gofal a chefnogaeth. Petai fod yr angen am gyfarfod staregaeth buswn wedi sicrhau bod fy rheolwr llinell yno i gadeirio’r cyfarfod, gwahodd y tim diogelu iechyd, tim iechyd meddwl a oedd wedi asesu ac thrafod y broses yma gyda 2. 
Penderfynwyd bod yr angen yno a gyfarfod hunan esgelustod o dan Protocol hunan esgeulustond a gyflwynir gan Bwrdd Diogelu Gogledd Cymru yn 2016 ac ei ddiweddaru yn 2022. Nid oes diffiniad gweithredol derbyniol o hunan-esgeulsto yn genedlaethol nac yn rhyngwladol oherwydd natur ddeinamig a chymhleth o hunan esgleulusod. Diffiniodd Gibbons ac eraill (2006) hyn fel anallu (yn fwriadol neu'n ddi-fwriad) i gynnal safon ofal personol dderbyniol yn gymdeithasol ac yn ddiwylliannol gyda'r potensial am ganlyniadau difrifol i iechyd a lles y rhai sy'n hunan-syleinio ac efallai hefyd i'w cymuned (Bwrdd Diogelu Gogledd Cymru, 2016). Yn sgil hyn a’r Deddf Gwasanaethu Cymdeithasol a Llesiant (Cymru) 2014 cawsom gyfarfod broffesiynnol gyda’r bwrdd iechyd ar tim iechyd meddwl. Nid oedd y darparwyr gofal na theulu ar gael i fynychu’r cyfarfod hwn ond penderfynwyd buaswn yn adrodd yn ol. Pwrpas y cyfrfod oedd i drafod yr camau a gymerwyd yn y gorffennol, canlyniadau asesiad y tim iechyd meddwl ac safbwyntiau a barn broffesiynnol eraill. Roedd hyn yn cynnwys rhannu gwybodaeth cefndirol a presennol 2, roeddwn yn  dilyn amlinellion Deddf Gwasanaethau Cymdeithasol a Llesiant (Cymru) 2014 yn ymdrin â rhannu gwybodaeth mewn sawl maes allweddol, yn enwedig drwy Adran 48 sy'n gorfodi rhannu gwybodaeth i atal cam-drin neu niwed difrifol heb ganiatad unigolyn os sydd yn gwynebu risg. Pan yn rhannu gwybodaeth mae yn holl bwysig ystyried y niwed a allai godi o beidio â rhannu'r wybodaeth yn erbyn y niwed posibl, i'r unigolyn a hefyd i'r ymddiriedaeth gyffredinol rhwng gweithwyr proffesiynnol a chleifion o bob oedran, a allai godi o ryddhau'r wybodaeth honno (SCIE,2019). Yn achos 2 credaf fy mod wedi gwneud y penderfyniad cywir yn rhannu gwybodaeth gyda unigolion broffesynnol eraill megis y tim iechyd meddwl  o fewn yr ysbyty. Roeddwn hefyd yn gweithredu o dan y Rheoliad Diogelu Data Cyffredinol y DU (GDPR) a Deddf Diogelu Data 2018 sydd yn amlinellu defnyddir ar gyfer dibenion penodol, eglur a defnyddir mewn ffordd sy'n ddigonol, berthnasol ac wedi'i gyfyngu i'r hyn sydd ei angen yn unig yn enwedig gan fod 2 wedi rhoi caniatad i mi rhannu gwybodaeth gyda’r uchod. Canlyniad asesiad y tim iechyd meddwl  oedd eu bod yn credu bod 2 yn gaeth i alcohol ac felly nes ei bod yn derbyn triniaeth am hyn nid fuasent yn ymyrraeth gan bod o’r farn mai effaith yr alcohol sydd yn achosi yr ymddygiad sydd yn arwain at 2 yn hunan niweidio. Fel Gweithiwr Cymdeithasol 2 nid oeddwn yn cytuno a hyn gan fy mod yn ymwybodol o anhawsterau 2 ac ei bod wedi datgelu ei bod yn yfed alcohol oherwydd ei bod yn teimlo yn isel ac eisiau hunan anafu. Roeddwn yn teimlo fel fy mod mewn delema moesegol gan nad roeddwn yn teimlo bod holl wybodaeth gan yr asesydd er mwyn gallu cael canlyniad gorau phosib i 2. Rwyf yn teimlo fy mod wedi gweithredu ar un egwyddor Cod Ymarfer Broffesiynnol Gwaith Cymdeithasol sef i hyrwyddo lles, llais a rheolaeth unigolion a gofalwyr gan eu cefnogi i’w cadw eu hunain yn ddiogel (Gofal Cymdeithasol Cymru, 2018). Roeddwn angen sicrhau fy mod yn cofio bod  ymroddiad gweithwyr cymdeithasol i weithredu'n foesegol yn agwedd hanfodol ar ansawdd y gwasanaeth a gynigir i bobl sy'n ymgysylltu â gweithwyr cymdeithasol. Mae parchu hawliau dynol ac ymrwymiad i hyrwyddo cyfiawnder cymdeithasol yn ganolog i ymarfer gwaith cymdeithasol ledled y byd (BASW,2021). Trafodwyd ymddygiad heriol 2 yn y gorffenol ac yn sgil hyn bod yno 2 ofalwr yn mynd i pob galwad ac cwtogi’r galwadau i 15 mund yn unig er mwyn cwblhau y dasg o ddarparu meddyginiaeth dyddiol i 2 er mwyn lleihau y risk i ofalwyr gan bod digwyddiad wedi bod yn y gorffennol ble bu i ofalwr gael ei anafu gan 2. Mae hyn yn gyfredol i minnau fel gweithiwr cymdeithasol gan i’w fod yn hanfodol fy mod yn sicrhau fy mod yn cymryd cyfrifoldeb o iechyd a diogelwch fy hyn ac yn sicrhau fy mod yn cael hyfforddiant perthnasol, (Gofal Cymdeithasol Cymru, 2023). Cytunwyd buaswn yn diweddaru yr asesiad risg ac rhannu gyda’r cwmni gofal er mwyn iddynt fod yn ymwybodol, buaswn yn amlinellu ynddo i ymweld yn y bore os yn gallu gan nad yw 2 yfed alcohol yn y bore ond bod y risk yn uwch yn y prynhawn. Cytunwyd buaswn yn gofyn am gyferiad i’r tim cefnogi alcohol yn yr ysbyty ac i’r staff ar y ward weithredu ar hyn. Ac yn olaf i barhau i gefnogi 2 yn y gymuned fel yr wyf wedi bod ac os buasai diogelu arall yn cael eu gyflwyno buasent yn cael cyfarfod arall. Os buaswn yn gweithio y Lloegr buaswn wedi cwblhau yr uchod o dan y Ddeddf Gofal 2014. Roeddwn yn teimlo yn siomedig gyda’r canlyniad y cyfarfod gan nad oeddwn yn teimlo bod cefnogaeth gan y bwrdd iechyd ac bod y cyfrifoldeb i gyd arno fi fel gweithiwr cymdeithasol 2. Adroddais y canlyniadau yn ol i’r teulu ac roeddent hefyd o’r farn nad oedd dim newid am fod yn sefyllfa 2 gan ein bod eisioes wedi cael y trafodaethau yma, roeddwn yn cytuno gyda nhw. 
Drwy gydol y broses diogelu mi roeddwn yn defnyddio 2 theori er mwyn fy nghefnogi i ddeall ymddygiad a dewisiadau 2, hefyd i helpu gyda fy ymarfer ac ymateb i’r sefyllfa presennol ac yn y dyfodol. Rwyf yn credu bod defnydd o theoriau mewn ymarfer wedi helpu i mi esbonio fy mhenderfyniadau i’r uniolyn a’r teulu gan helpu i mi ddeall pam bod rhai sefyllfaoedd wedi digwydd. 

Yn gyntaf roeddwn yn defnyddio theori systemau a a datblygwyd gan Bronfenbrenner (1979) sydd yn pwysleisio bod ymddygiad, lles, a heriau person yn cael eu dylanwadu gan ac yn rhyngweithio â gwahanol amgylcheddau, megis eu teulu, cymuned, a chymdeithas. Mae gweithwyr cymdeithasol yn defnyddio damcaniaeth systemau i gynnal asesiadau cynhwysfawr, adnabod cryfderau o fewn y systemau hyn, mynd i'r afael â ffactorau systemig sy'n dylanwadu ar sefyllfa cleient, a datblygu ymyriadau sy'n ystyried rhyngysylltiad pob rhan. Mae Bronfenbrenner yn rhannu’r theori mewn i 5 rhan
· Meicrosefydliadau sydd yn edrych ar deuluoedd, addysg a chymdeithas. Pan yn edrych ar 2 mae ganddi gefnogaeth teulu, wedi cael addysg yn fengach ac yn parhau i gael cyflaeodd o fewn cymdeithas. 
· System meso- yn canolbwyntio ar sut mae’r system meicro yn gweithio, hynnyw yw sut mae’r teulu yn cyfathrebu a chyd dynnu neu sut maen’t yn ymddwyn gydag eraill. 
· System eco- y ffordd mae gosodiadau neu systemau o’i amgylch yn dylanwadu ar unigolyn. Yn achos 2 mae amgylchedd yn cael effaith sylweddol arni ac hynny yn negyddol, mae hyn yn arwain at deimladau o iselder, ymddygiad heriol ac yfed alcohol. Hyn law yn llaw yn cael effaith ar ei theulu, ffrindiau, cymdogion ac pobl broffesiynnol sydd yn gweithio gyda hi. 
· System Macro- yn edrych ar normalau diwylliannol, credoau, strwythyr a ffordd o fyw. Dyma y rhan a oeddwn yn canolbwyntio arno fwyaf. Roedd 2 wedi bod a perthynas negyddol a alcohol am o ddeutu 27 o flynyddoedd ac yn gallu ciddiad hyn yn dda iawn, roedd hyn yn ffordd o fyw ac delio gyda trawma. Fuaswn yn dadlau bod hyn yn rhan o’i strwythyr dyddiol ac ffordd o fyw a oedd yn ei wneud yn anodd i dorri’r cylch. 
· System chrono- yn edrych ar effaith newid a chysonde fel mae’r unigolyn yn tyfu ac y ffordd mae cymdeithas yn newid o’u cwmpas. Pan yn yr ysbyty roedd hyn yn amlwg bod cael maeth, cawod a chwmpeini yn rhywbeth positif i 2. Er hyn pan aeth adref mi roedd yn naturiol wedi mynd yn ol i’w arferiad. Hyn yn cael effaith ar ei theulu a wnaeth arwain atynt yn egluro nad ellen nhw ei chefnogi rhagor oherwydd y pwysau a’r ymddygiad tuag atynt. 
(Maclean,Harison,2015).
Credaf drwy ddilyn y theor systemau mae wedi amlycu patrwm dydd i ddydd 2, effaith ar perthnasau 2 a unigolion yn y gymuned a’i theulu. Hyn wedi arwain i mi edrych ar fy ymarfer ac ail brosesu fy ymateb a ffordd o gyfathrebu gyda 2 yn y gobaith bydd yn fwy awyddus i gyd weithio gyda mi i wella ei sefyllfa. 
Mi wnes i hefyd ddefnyddio y theori person canolog a datblygwyd gan Carl Rogers yn 1940-1950au. Mae yn theori sy’n seiledig ar barchu anghenion unigryw, profiadau, a dewisiadau unigolyn trwy wrando’n weithredol a chydweithio er mwyn eu grymuso i wneud penderfyniadau gwybodus am eu gofal eu hunain a’u nodau bywyd. ac mae'n ystyried pobl fel arbenigwyr yn eu bywydau eu hunain, gan feithrin ymddiriedaeth a hyrwyddo eu hunanlywodraeth, eu hunaniaeth annibynnol, a'u lles drwy ddull cydweithredol sy'n seiliedig ar gryfderau yn hytrach nag un cyfarwyddadwy. (BASW,2014). Roedd y theori yma yn caniatau i mi sicrhau fy mod yn datblygu cynllun gofal gyda 2, hynny yn seiliedig ar beth roedd hi yn credu oedd ei anghenion a gwerthoedd. Trin ac ymarfer gyda pharch ac urddas, hyn hefyd yn y cod ymarfer broffesiynnol ac yn un nod bwysig yn fy ymarfer ac dydd i ddydd. Sicrhau bod gan 2 y wybodaeth addas i wneud penderfyniadau gwybodus ac i cymryd rheolaeth dros ei bywyd. Nid roeddwn yn credu bod 2 yn gwneud penderfyniadau gwybodus, wedi trafod hyn gyda 2 er mwyn trio cael gwell dealltwriaeth o’i safbwynt hi, eglurais bod yn rhoi ei hyn mewn sefyllfaeodd peryglus ar adegau ac hefyd yn rhoi fi ac staff gofal mewn peryg pan mae o dan ddylanwad alcohol. Roedd hyn yn elfen rwyf wedi gweld yn anodd fel gweithiwr cymdeithasol gan pwrpas ein ymyrraeth yw i atal unigolyn rhag perygl ond mae yn anodd gwneud hynny pan mae gan yr unigolyn yr hawl i wneud pendefyniadau ar sut i fyw ei bywyd, hawl i farn a llais. Mae hyn o dan Cytundeb Ewropeaidd ar Hawliau Dynol (ECHR) yw cytundeb Cyngor Ewrop sy'n gwarantu hawliau a rhyddid sylfaenol, megis hawl i fywyd, rhyddid, treial teg, a rhyddid mynegi barn a chynulliad, i unigolion o fewn 46 o wledydd aelod. Mae’r Deddf Hawliau Dynol 1998 wedi ei greu i gynnwys ECHR ac mae yr egwyddorion uchod wedi amlinellu yn y Ddeddf Hawliau Dynol 1998. (GOV,2004). 
I grynhoi mae achos 2 wedi bod yn un heriol ac wrth ddadansoddi fy ymarfer ac adrodd am yr achos diogelu rwyf wedi sylweddoli fy mod wedi gweithio o dan sawl Deddf bod hynny yn Gymru neu Lloegr ond hefyd yn ewropiaidd. Mae achos 2 wedi bod yn gyfnod o gyd weithio gyda hi yn benodol, ei theulu, bwrdd iechyd a’r Heddlu ac hynny ar y cyfan wedi bod bod yn bositif. Er rwyf wedi amlinellu isod fy nheimladau broffesiynnol ond rwyf yn credu bod hynny oherwydd fy mod a pherthynas gryf gyda 2 ac yn teimlo fy mod yn eirioli ar ei rhan mewn cyfarfodydd ble mae bobl broffesiynnol yn gweld bai ar dewisiadau 2 sydd wedi arwain at y sefyllfaeodd. Rwyf hefyd yn teimlo yn rhwystredig iawn ar y gefnogaeth sydd ar gael, bod hynny nad yw 2 eisiau cymryd rhan mewn gweithgareddau cymunedol neu chyd weithio gyda’r tim iechyd meddwl yn y gymuned. Fel gweithiwr cymdeithasol rydym yn hyrwyddo lles,llais a pharch o fewn y proffesiwn gan sichrau bod unigolion yn ganolbwynt i’w gofal, hyn wedi bod yn anodd gan fy mod yn rhagweld y risgiau sydd yn gwynebu 2 ac gen ei bod yn oedrannus mae yn unigolyn bregus ar adegau. Rwyf wedi bod yn ei weld yn anodd i ‘switch off’’ fel petai sawl tro ar ol oriau gwaith ac yn poeni am ba adroddiad ynglyn a 2 sydd yn fy nisgwyl y diwrnod wedyn neu os ydy wedi trio neud niwed i ei hyn. Rwyf wedi trafod hyn mewn goruchwyliaeth ac yn adlewyrchu y ddyddiol ar yr achos yma ond angen cofio bod gan2 yr hawl fel a nodir uchod i byw ei bywyd fel y dymunir er fy mod yn credu bod hynny yn annoeth. Rwyf angen cofio weithiau mai fi fel clust i wrando ydy’r gefnogaeth sydd angen ar y teulu ac 2 ac nid oes ohyd ymyrraeth posib os nad yw 2 yn dymuno hynny. 
Yn y dyfodol rwyf yn parhau i fynegi hyfforddiant diogelu, cael goruchwyliaeth ac achosion diogelu i wella fy ymarfer a phorofiad o fewn maes oedolion. 

